Komission asetus (EY) N:o 808/1999, annettu 16 päivänä huhtikuuta 1999, asetuksessa (EY) N:o 2148/96 olevan liitteen III muuttamisesta



Virallinen lehti nro L 102 , 17/04/1999 s. 0070 - 0072



KOMISSION ASETUS (EY) N:o 808/1999, annettu 16 päivänä huhtikuuta 1999, asetuksessa (EY) N:o 2148/96 olevan liitteen III muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Euroopan maatalouden ohjaus- ja tukirahaston tukiosaston tilinpäätöksessä julkisena varastointina toteutettavien interventiotoimenpiteiden rahoituksen osalta huomioon otettavista tekijöistä 27 päivänä marraskuuta 1990 annetun neuvoston asetuksen (ETY) N:o 3492/90(1) ja erityisesti sen 8 artiklan, sekä katsoo, että asetuksessa (ETY) N:o 3492/90 vahvistetaan maataloustuotteiden julkisten interventiovarastojen kirjanpidon jäjestämistä koskevat periaatteet, ja komission asetuksessa (EY) N:o 2148/96(2) määritellään julkiseen interventiovarastoon sijoitettujen maataloustuotteiden määrien arviointia ja valvontaa koskevat säännöt, julkiseen interventiovarastoon sijoitettujen maataloustuotteiden määrien arviointia ja valvontaa koskevista säännöistä annettuun asetukseen (EY) N:o 2148/96 olisi sisällytettävä myös riisi, ja tässä asetuksessa säädetyt toimenpiteet ovat EMOTR-komitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (EY) N:o 2148/96 liitteessä III oleva III kohta seuraavasti: "III. VILJAT JA RIISI A. Fyysisen tarkastuksen menettely: 1. Sellaisten kammioiden tai varastohuoneiden valinta, jotka vastaavat vähintään viittä prosenttia julkisessa interventiossa varastoidun viljan kokonaismäärästä. Valintaa on valmisteltava interventioelimen kirjanpidollisten tietojen perusteella, mutta siitä ei ilmoiteta varastoijalle. 2. Fyysinen tarkastus: - viljojen tai riisin olemassaolon tarkastaminen valituissa kammioissa tai varastohuoneissa, - viljojen tai riisin yksilöinti, - varastointiolojen tarkastaminen sekä varastointipaikan ja viljojen tai riisin yksilöinnin vertaaminen varaston kirjanpidollisiin tietoihin, - varastoitujen määrien arviointi sellaista menettelyä noudattaen, jonka interventioelin on hyväksynyt ennalta ja jota koskeva kuvaus on talletettava kyseisen interventioelimen toimipaikkaan. 3. Kussakin varastointipaikassa on oltava käytettävissä varaston kartta sekä kunkin siihen tai varastohuoneen mittausasiakirja. Viljat tai riisit on varastoitava kussakin varastossa siten, että niiden tilavuus voidaan todeta. B. Menettely poikkeamia havaittaessa Tuotteiden tilavuuden todentamisessa sallitaan poikkeama. Asetuksen 6 artiklaa sovelletaan, kun varastoidun tuotteen fyysisessä tarkastuksessa todettu paino varastoitaessa siiloihin ja lattiavarastoon poikkeaa kirjanpitoon merkitystä painosta viljan osalta vähintään 5 prosenttia ja riisin osalta vähintään 6 prosenttia. Varastohuoneeseen varastoitujen viljojen osalta voidaan ottaa huomioon varastoon saapumisen yhteydessä punnitut määrät mieluummin kuin niille suoritettu määräarvio, silloin kun se ei ole riittävän täsmällinen ja kun näiden kahden arvon välinen poikkeama ei ole liian suuri. Interventioelin turvautuu omalla vastuullaan tähän keinoon, kun se on tapauskohtaisesti arvioitujen olosuhteiden mukaan perusteltua. Se tekee siitä merkinnän pöytäkirjaan. >PIC FILE= "L_1999102FI.007101.EPS">" 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 16 päivänä huhtikuuta 1999. Komission puolesta Franz FISCHLER Komission jäsen (1) EYVL L 337, 4.12.1990, s. 3. (2) EYVL L 288, 9.11.1996, s. 6.